Source: http://www.legex.ro/Ordin-610-2011-116636.aspx
Timestamp: 2017-09-20 16:41:20+00:00

Document:
Ordinul 610/2011 | Legislatie gratuita
Ordinul Nr.610 din 19.05.2011
ACT EMIS DE: Ministerul Comunicatiilor si Societatii Informationale
ACT PUBLICAT ÎN MONITORUL OFICIAL NR. 847 din 29 noiembrie 2011
Pentru aplicarea prevederilor art. 9 alin. (2) din Ordonanţa de urgenţă a Guvernului nr. 98/2010 privind identificarea, desemnarea şi protecţia infrastructurilor critice, aprobată cu modificări prin Legea nr. 18/2011,în temeiul prevederilor art. 6 alin. (6) din Hotărârea Guvernului nr. 12/2009 privind organizarea şi funcţionarea Ministerului Comunicaţiilor şi Societăţii Informaţionale, cu modificările şi completările ulterioare, ale art. 33 alin. (1) din Legea nr. 346/2006 privind organizarea şi funcţionarea Ministerului Apărării Naţionale, cu modificările ulterioare, ale art. 21 alin. (6) din Hotărârea Guvernului nr. 81/2010 privind organizarea şi funcţionarea Ministerului Educaţiei, Cercetării, Tineretului şi Sportului, cu modificările şi completările ulterioare, ale art. 10 din Legea nr. 92/1996 privind organizarea şi funcţionarea Serviciului de Telecomunicaţii Speciale, cu modificările şi completările ulterioare, ale art. 23 alin. 3 din Legea nr. 14/1992 privind organizarea şi funcţionarea Serviciului Român de Informaţii, cu modificările şi completările ulterioare, şi ale art. 7 alin. (3) din Legea nr. 1/1998 privind organizarea şi funcţionarea Serviciului de Informaţii Externe, republicată, cu modificările şi completările ulterioare,ministrul comunicaţiilor şi societăţii informaţionale, ministrul apărării naţionale, ministrul educaţiei, cercetării, tineretului şi sportului, directorul Serviciului de Telecomunicaţii Speciale, directorul Serviciului Român de Informaţii şi directorul Serviciului de Informaţii Externe emit prezentul ordin. Articolul 1Se stabilesc Criteriile sectoriale şi pragurile critice aferente pentru identificarea infrastructurilor critice naţionale din sectorul tehnologia informaţiei şi comunicaţiilor, prevăzute în anexa care face parte integrantă din prezentul ordin. Articolul 2Autorităţile publice responsabile, denumite în continuare APR, împreună cu persoanele juridice de drept public sau privat care deţin în proprietate, administrează, operează sau furnizează reţele sau servicii din sectorul tehnologia informaţiei şi comunicaţiilor, denumit în continuare sectorul TIC, pun în aplicare prevederile prezentului ordin, în scopul identificării infrastructurilor critice naţionale din domeniul de responsabilitate. Articolul 3Aplicarea prevederilor prezentului ordin se va realiza pe baza unei metodologii de identificare a infrastructurilor critice din sectorul TIC, aprobată prin ordin comun al conducătorilor APR. Articolul 4În funcţie de atribuţiile conferite în condiţiile legii, fiecare APR poate să propună direct spre desemnare infrastructuri critice din sectorul TIC. Articolul 5Criteriile sectoriale şi pragurile critice aferente sectorului TIC pot fi revizuite la propunerea oricăreia dintre autorităţile publice responsabile din acest sector. Articolul 6Prezentul ordin se publică în Monitorul Oficial al României, Partea I. Ministrul comunicaţiilor şi societăţii informaţionale, Valerian Vreme Ministrul educaţiei, cercetării, tineretului şi sportului, Daniel Petru Funeriu Directorul Serviciului Român de Informaţii, George Cristian Maior Ministrul apărării naţionale, Gabriel Oprea Directorul Serviciului de Telecomunicaţii Speciale, Marcel Opriş Directorul Serviciului de Informaţii Externe, Mihai-Răzvan Ungureanu ANEXĂCRITERII SECTORIALE ŞI PRAGURI CRITICE AFERENTE pentru identificarea infrastructurilor critice naţionale din sectorul tehnologia informaţiei şi comunicaţiilor 1. Pentru stabilirea criteriilor şi pragurilor critice aferente din sectorul tehnologia informaţiei şi comunicaţiilor, denumit în continuare sectorul TIC, vor fi luate în considerare următoarele aspecte: a)importanţa naţională vitală a serviciilor esenţiale din sectorul TIC; b)elementele de infrastructură care contribuie, direct sau indirect, la furnizarea serviciilor esenţiale; c)unicitatea furnizorului sau a serviciului; d)cerinţele privind operabilitatea şi disponibilitatea; e)expunerile la vulnerabilităţi şi ameninţări directe; f)capacitatea de recuperare a funcţiilor; g)tipul şi destinaţia serviciului; h)cerinţele privind prioritatea în furnizarea sau refacerea serviciului; i)impactul asupra stării de spirit, confortului sau bunăstării populaţiei.2. Identificarea infrastructurilor critice din sectorul TIC constă în derularea unui proces format din două etape: a)etapa evaluării şi identificării serviciilor esenţiale care asigură funcţiile vitale ale societăţii; b)etapa identificării elementelor, componentelor sau infrastructurilor critice, care susţin ori furnizează serviciile esenţiale.3. Autorităţile publice responsabile stabilesc următoarele criterii şi praguri aferente sectorului TIC care stau la baza identificării infrastructurilor critice naţionale: I. Criterii sectoriale A. Impactul asupra serviciilor publice destinate persoanelor fizice 1. Infrastructuri, componente, sisteme, reţele destinate asigurării serviciilor comunicaţiilor de voce, date, internet 2. Sisteme de prelucrare, procesare şi stocare a datelor 3. Infrastructuri pentru comunicaţii de urgenţă 4. Infrastructuri pentru asigurarea serviciilor de securitate informatică 5. Reţele de transport şi emisie radio-TV public (broadcasting) 6. Servicii poştale B. Impactul asupra funcţiei administrative a statului 1. Infrastructuri, componente, sisteme, reţele destinate asigurării serviciilor comunicaţiilor de voce, date, internet, în conexiune cu securitatea naţională 2. Sisteme şi reţele de supraveghere, sesizare, avertizare şi alertă 3. Infrastructuri şi componente destinate telecomunicaţiilor de stat 4. Sisteme de prelucrare, procesare şi stocare a datelor 5. Infrastructuri pentru asigurarea serviciilor de securitate informatică 6. Reţele de transport şi emisie radio-TV public (broadcasting) 7. Capacităţi de producţie, protecţie şi management al sistemelor criptografice şi reţelelor din clasa cifrului de stat 8. Sisteme de comunicaţii cu destinaţie administrativ-teritorială 9. Servicii poştale C. Impactul asupra economiei 1. Infrastructuri, componente, sisteme, reţele destinate asigurării serviciilor comunicaţiilor de voce, date, internet, deţinute/administrate/utilizate de operatori economici 2. Sisteme de prelucrare, procesare şi stocare a datelor 3. Infrastructuri pentru asigurarea serviciilor de securitate informatică 4. Sisteme şi reţele de supraveghere, sesizare, avertizare şi alertă 5. Servicii poştale II. Praguri critice potenţiale A. Pragurile critice potenţiale aferente serviciilor de comunicaţii, tehnologia informaţiei şi cifrului de stat sunt: a)acoperirea teritorială (procent din teritoriul naţional sau din numărul de comune, oraşe, municipii reşedinţe de judeţ); b)numărul de abonaţi/utilizatori; c)durata indisponibilităţii; d)funcţia utilizatorului afectat; e)impactul asupra asigurării actului de conducere/decizie/ control; f)pagubele materiale; g)populaţia afectată sau vătămată; h)spaţiul geografic afectat.B. Pragurile critice potenţiale aferente reţelelor de transport şi emisie radio-TV public (broadcasting) sunt: a)gradul de acoperire teritorială (procent din teritoriul naţional); b)gradul de acoperire cu instalaţii de recepţie terestră; c)nivelul de securitate al emisiei; d)spaţiul geografic afectat.C. Pragurile critice potenţiale aferente serviciilor poştale sunt: a)acoperirea teritorială (procent din teritoriul naţional); b)populaţia afectată (număr/procent); c)perioada de indisponibilitate, degradarea infrastructurii; d)spaţiul geografic afectat.
COMENTARII la Ordinul 610/2011
Momentan nu exista niciun comentariu la Ordinul 610 din 2011
Alte acte pe aceeaşi temă cu Ordin 610/2011

References: Articolul 1
 Articolul 2
 Articolul 3
 Articolul 4
 Articolul 5
 Articolul 6